
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00048/2014-04
31.10.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 31.10.2014. године, донела је

О Д Л У К У

о акредитацији студијског програма
Утврђује се да УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у БЛАГОЈА ПАРОВИЋА 156, БЕОГРАД, ПИБ: 101014582, Матични број: 07009283,  испуњава прописане стандарде за акредитацију студијског програма МАС1 - ФИЗИЧКО ВАСПИТАЊЕ И СПОРТ у оквиру поља друштвено-хуманистичких наука и то за 80 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у БЛАГОЈА ПАРОВИЋА 156, БЕОГРАД, је дана 13.01.2014. године поднела захтев за акредитацију студијског програма МАС1 - ФИЗИЧКО ВАСПИТАЊЕ И СПОРТ у оквиру поља друштвено-хуманистичких наука под бројем 612-00-00048/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА и предлог одлуке, достављени су Комисији за акредитацију и проверу квалитета.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА  за студијски програм МАС1 - ФИЗИЧКО ВАСПИТАЊЕ И СПОРТ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма, са следећим образложењем.
Студијски програм садржи све законом предвиђене елементе и има законом предвиђени број ЕСПБ бодова. Назив дипломе мастер професор физичког васпитања и спорта је у складу са Листом звања коју је утврдио Национални савет за високо образовање. Студијски програм је прихваћен од стране Сената Универзитета у Београду 16.10. 2013. године. 
 Основни квантитативни подаци о програму су:

1. Број наставника на студијском програму= 34 
      Број наставника са пуним радним временом = 33
            Број наставника са непуним радним временом=  1


2. Број сарадника на студијском програму= 14
Број сарадника са пуним радним временом=  14
3. Трајање програма=  1 година (2 семестра)
4. Број ЕСПБ бодова= 60
5. Број студената који се уписује на прву годину= 80
6. Укупан број студената на свим годинама= 1122
7. Просечан број часова активне наставе недељно по години= 

	предавања + вежбе + ДОН + СИР = укупно, ЕСПБ

	18.00 +  9.00 +  0.00( +  0.00) = 27.00, 30.00

	9.00 +  5.00 +  0.00( +  0.00) = 14.00, 30.00


8. Проценат изборности на програму=   46.67%
9. Просечно оптерећење наставника на програму=0,96
10. Просечно оптерећење сарадника на програму= 0,70
11. Просечно оптерећење наставника на установи= 5,59
12. Просечно оптерећење сарадника на установи= 8,26
13. Проценат наставе коју држе наставници са пуним радним временом=94,24
14. Број библиотечких јединица релевантних за студијски програм=   122
15. Број уџбеника = 85
Стандард 1: Структура студијског програма

Из поднетог елабората се  може се закључити  да студијски програм Мастер академских студија - Физичко васпитање и спорт, има све законом предвиђене елементе. Завршетком овог студијског програма остварује се 60 ЕСПБ бодова. Назив дипломе мастер професор физичког васпитања и спорта  је у складу са листом звања коју утврђује Национални савет за високо образовање.

Стандард 2: Сврха студијског програма
Програм обезбеђује стицање компентенција које су друштвено, не само оправдане и корисне, него и неопходне, оспособљава кадрове за самостално вођење разноврсних програма и њиховог истраживања (аналитика и дијагнстика).
Студијски програм мастер академских студија Физичко васпитање и спорт има за сврху: стицање знања која су у функцији оспособљавања за рад у подручју физичког васпитања, спорта и рекреације у складу са компетенцијама стеченим на основним академским студијама. Сврха студијског програма је у потпуности у складу са основним задацима и циљевима Факултета спорта и физичког васпитања. Наставни садржаји који се изучавају у оквиру студијског програма усклађени су са генералном мисијом и циљевима Факултета.

Стандард 3: Циљеви студијског програма

Студијски програм МАС Физичко васпитање и спорт има за циљ формирање компетентног и самосталног стручњака, у складу са савременим трендовима у образовању у свету, уз уважавање захтева везаних за  процесе на којима се савремено школовање заснива. Циљеви студијског програма произилазе из нормативних-законских аката који су донети на нивоу Републике Србије. Произлазе из потреба за школовањем кадрова у области образовања и спорта на вишем нивоу, а у складу са достигнућима науке и струке у земљи и иностранству. Циљ студијског програма је у функцији обезбеђивања научног и стручног кадра у области физичког васпитања и спорта.

Стандард 4: Компетенције дипломираних студената

Из описа овог стандарда закључује се да су наведене одређене опште и предметно специфичне способности, из области науке и праксе у физичком васпитању, које ће студенти стећи савладавањем овог студијског програма.
У исходе мастер академских студија физичког васпитања и спорта убраја се оспособљеност за: 
· образовно-васпитни рад  са предшколским, основношколским, средњешколским узрастом и студентима на пословима физичког васпитања: настава физичког васпитања, школски спорт као и остале послове у области просветно-образовне делатности прописане законом,

· стручно-педагошки рад у спорту у односу на изабрано подручје: тренер (изабрана спортска грана), кондициони тренер и организатор спортске рекреације, у складу са актом о номенклатури спортских занимања и звања, као и друге послове у спорту, прописане законом,

· предвиђање и планирање процеса и стратегијског развоја физичког васпитања и спорта,

· послове у систему организације и управљања системима физичког васпитања и спорта и рад у државној управи свих нивоа,

· планирање и реализацију свих процеса технологије спорта и рекреације, спровођење процеса развоја спорта на свим нивоима, реализацију спортских догађаја у улози руководиоца,
· квалификованост за наставак студија,
а у складу компетенцијама стеченим на Основним академским студијама.

Стандард 5: Курикулум

Струтура курикулума студијског програма обухвата распоред предмета по семестрима и годинама студија. Дефинисан је фонд часова активне наставе за све предмете, наведен фонд часова активне наставе по семестрима. Утврђен је одговарајући број од 60 ЕСПБ бодова. 
Курикулум студијског програма мастер академских студија има укупно 5 обавезних (4 једносеметрална и 1 двосеместралан) и 12 изборних предмета. Студент треба да положи испите из 8 предмета, укључујући и стручнo-педагошку праксу унутар предмета и уради мастер рад.  Поред тога у Књизи предмета дате су и детаљне спецификације предмета. Опис предмета садржи назив предмета, имена наставника и сарадника, статус предмета, шифру премета, број ЕСПБ бодова, семестар, недељни и годишњи фонд часова.
Фонд часова активне наставе у оквиру студијског програма је 615 часова, од тога 405 часова теоријских предавања и 210 часова практичних предавања и вежби. На овом програму није предвиђен студијски истраживачки рад, мада је тај облик активне наставе примерен мастер студијама. Препоручује се установи да у наредном периоду размотри увођење овог типа наставе. Просечан недељни фонд часова активне наставе износи 21.5, што је у складу са стандардима.

Од укупног броја ЕСПБ бодова на студијском програму Физичко васпитање и спорт (60), обавезни предмети вреднују се укупно са 32 бодa (53,34%), а изборни предмети са 16 бодова (26,67%). Израда мастер рада на студијском програму вреднује се са 12 ЕСПБ бодова. Укупна изборност, која укључује и мастер рад износи 46.7%. Скреће се пажња у установи да у опису овог, а и других стандарда на више места користи стари назив дипломски уместо мастер, што је системска грешка коју треба отклонити.
Стандард 6:  Квалитет, савременост и међународна усаглашеност студијског програма

Студијски програм мастер академских студија Физичко васпитање и спорт пружа студентима најновија теоријска, научна и стручна сазнања из области физичког васпитања, спорта и рекреације, уважавајући трендове у свету.
На основу увида у друге предложене програме студија на факултету, може  да се закључи да је програм  усаглашен са другим програмима на овој установи.
Ради усклађивања са европским системом образовања, извршене су анализе студијских програма - наставних планова и програма и организације следећих сличних европских високих стручних школа: 
· Факултет за спорт, Љубљанa, Словенија;
· School of Sport and Exercise Sciences, Liverpool John Moores University, England; 
· National Sports Academy „Vassil Levski“ Sofia, Bulgaria.

Стандард 7: Упис студената

На студијски програм мастер академских студија, у складу са процењеним друштвеним потребама и својим ресурсима, Факултет уписује студенте који су завршили основне академске студије остваривши најмање 240 ЕСПБ бодова. На студијски програм, Факултет уписује 80 студената. Упис наведеног броја студената омогућава да се за овај број студената обезбеде квалитетни услови студирања.
Право уписа у прву годину мастер академских студија имају лица са завршеним основним академским студијама која су остварила најмање 240 ЕСПБ бодова. У условима за упис предвиђа се врста основних академских студија и просечна оцена за упис на мастер академске студије. Упис је омогућен и страним држављанима под условима који су прописани законом и Статутом Факултета, уз услов познавања српског језика. Редослед кандидата за упис на студијски програм утврђује се на основу опште просечне оцене остварене на основним академским студијама.
Стандард 8: Оцењивање и напредовање студената

На основу анализе структуре студијског програма и спецификације свих предмета закључује се да студенти полагањем испита стичу одређени број ЕСПБ бодова. Сваки предмет у студијском програму има одређени број ЕСПБ бодова који студент остварује када положи испит. Број ЕСПБ бодова за сваки појединачни предмет је одређен на основу укупног ангажовања студента током савладавања тог предмета и то применом унапред прихваћене и јединствене методологије за све предмете и све програме Факултета. 
Оцењивање студената врши се непрекидним и свеобухватним праћењем рада студената у току наставе (теоријска и практична предавања, вежбе, стручна и педагошка пракса) кроз остварење предиспитних обавеза и полагањем завршног испита. Прегледом  спецификација предмета види се да успешност студената у савлађивању предмета током наставе изражава бројем поена. Стицање поена је предвиђено кроз рад у настави и кроз испуњавање предиспитних обавеза и њихов износ се креће између 30 и највише 70 поена колико је стандардима и дефинисано.     
Начин стицања поена током наставе укључује број поена које студент стиче по основу сваке појединачне врсте активности на настави или реализације сваке предиспитне обавезе. Сваки појединачни предмет на програму има, такође јасан и унапред објављен начин стицања поена за завршни испит. Конкретни подаци о овоме су дати у опису предмета у Књизи предмета.

Стандард 9:  Наставно особље

На програму су ангажована 34 наставника (33 са пуним и један са непуним радним временом). Просечно недељно оптерећење наставника је 0,96 часова. Притом наставници са пуним радним временом у установи изводе са 96,34% активне наставе.
На извођењу вежби ангажовано је 14 сарадника са пуним радним временом и 14 наставника који, поред предавања, изводе практичну наставу и вежбе. Просечно оптерећење сарадника је 0,70 часова недељно.
Научне, стручне и педагошке квалификације наставника одговарају научним областима за које су изабрани и нивоу њихових задужења. Подаци о наставницима су јавно доступни, објављени су на сајту Факултета и у Књизи наставника. 
За овај студијски програм планиран је упис 80 студената.  Величина група за предавање и вежбе је у складу са стандардима.
Стандард 10: Организациона и материјална средства

За извођење наставе на студијском програму обезбеђен је довољан број наставника и сарадника, као и више од 4 м² простора по студенту. Факултет је обезбедио простор и опрему неопходну за квалитетно извођење свих облика наставе, према захтевима стандарда. Факултет укупно има на располагању 26511,07 м2 простора за извођење наставе, који укључује довољан број амфитеатара, учионица, лабораторија, библиотеку, читаоницу, рачунapски центар и учионицу, као и специјализоване просторе и опрему, који задовољавају стандарде за квалитетно извођење наставе.
Установа је обезбедила простор за наставнике и сараднике, укупне површине 2571м2. За потребе извођења наставе установа располаже са одговарајућом информатичком опремом, модерним наставним средствима и учионичким намештајем. 
На основу приложене документације види се да су сви наставни предмети покривени одговарајућом уџбеничком литературом и да су библиотека и скриптарница  снабдевене уџбеницима из свих предмета. Библиотека има читаоницу са 16 компјутера повезаних на Интернет са приступом Кобсону.
Стандард 11 Контрола квалитета
У оквиру годишњих извештаја о самовредновању (2010/2011 и 2011/2012) и периодичног Извештаја о самовредновању из 2013. године разматран је и Студијски програм Мастер академске студије Физичко васпитање и спорт. Формиране су радне групе за измене курикулума, анализу кадрова и анкете. Формулисане су четири групе анкетних упитника о квалитету рада на студијским програмима: за студенте, студенте који су завршили Факултет, за послодавце, за наставнике и сараднике.
Из описа стандарда може се видети да је обезбеђено учешће студената у Кoмисији за квалитет  и њихово активно учешће у процесу самовредновања и контроли квалитета. Прикупљени су подаци о студијским програмима, пролазности студената. Урађене су исцрпне анализе, SWOT анализа и дати су предлози мера и активности за унапређење квалитета студијских програма, које су уграђене у план рада за наредни период.

Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у БЛАГОЈА ПАРОВИЋА 156, БЕОГРАД, ПИБ: 101014582, Матични број: 07009283, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  МАС1 - ФИЗИЧКО ВАСПИТАЊЕ И СПОРТ у оквиру поља друштвено-хуманистичких наука и то за 80 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

